**RÁMCOVÁ DOHODA**

**na poskytnutie služby v odpadovom hospodárstve**

uzatvorená v zmysle ustanovení **§ 269 ods. 2 nasl. zákona č. 513/1991 Zb.** Obchodný zákonník v znení neskorších predpisov v spojení s ustanoveniami **zákona č. 343/2015 Z.z.** o verejnom obstarávaní o zmene a doplnení niektorých zákonov v znení neskorších predpisov (ďalej len „rámcová dohoda“)

**Článok I.**

**Zmluvné strany**

**Objednávateľ:**  Mestská časť Bratislava-Petržalka

 Kutlíkova 17, 852 12 Bratislava V.

Zastúpená: Ján Hrčka, starosta

IČO: 00 603 201

DIČ: 2020936643

Bankové spojenie: Prima Banka Slovensko, a.s.

IBAN: SK41 5600 0000 0018 0059 9001

(ďalej len „objednávateľ“)

a

**Poskytovateľ**

So sídlom:

Zastúpený:

IČO:

IČ DPH:

Bankové spojenie:

IBAN:

Zapísaný v Obchodnom registri:

(ďalej len „poskytovateľ“)

**Článok II.**

**Predmet rámcovej dohody**

1. Predmetom plnenia je nakladanie s odpadmi z čistenia ulíc (Odpad z čistenia ulíc – komunikácie a odpad z čistenia ulíc – malé smetné koše) (ďalej len „dohodnutý odpad“) v správe MČ Bratislava – Petržalka a to v súlade s platným a účinným zákonom o odpadoch č.79/2015 Z.z. (ďalej len „zákon o odpadoch“), z prevádzky ul. Ondreja Štefanka 6 v Bratislave na základe potvrdených objednávok podľa čl. IV tejto rámcovej dohody, v predpokladanom množstve dohodnutého odpadu 300 t, za podmienok bližšie špecifikovaných v tejto rámcovej dohode.
2. Predmetom rámcovej dohody je nakladanie s dohodnutým odpadom alternatívne s dopravou alebo bez dopravy (objednávateľ pristaví svoje vozidlo v zariadení na nakladanie s odpadom/skládke) a v závislosti od toho aj s nájmom kontajnera (pri doprave) alebo bez nájmu kontajnera. Plnenie bude poskytované na základe čiastkových objednávok objednávateľa.
3. Zmluvné strany sa dohodli, že rozsah realizácie predmetu tejto rámcovej dohody určuje objednávateľ.
4. Miestom plnenia tejto rámcovej dohody je zberný dvor objednávateľa na ul. Ondreja Štefanka 6 v Bratislave v prípade ak si objednávateľ objedná odvoz dohodnutého odpadu alebo zariadenie na nakladanie s odpadom/skládka poskytovateľa ak dohodnutý odpad privezie svojim vozidlom objednávateľ.
5. Prevzatím dohodnutých odpadov na mieste určenom objednávateľom preberá zodpovednosť za nakladanie s dohodnutými odpadmi poskytovateľ v zmysle dohodnutých podmienok.

**Článok III.**

**Cena a platobné podmienky**

1. Cena za plnenie predmetu rámcovej dohody je stanovená dohodou zmluvných strán ako cena jednotková v zmysle Zákona č. 18/1996 Z. z. o cenách v znení neskorších predpisov v rozsahu a obsahu predloženej a vzájomne odsúhlasenej a ocenenej   ponuky poskytovateľa, ktorá je neoddeliteľnou súčasťou tejto rámcovej dohody ako Príloha č.1. Celková cena za predmet rámcovej dohody nesmie prekročiť stanovený finančný limit uvedený v bode 5.1 tejto rámcovej dohody.
2. Za vykonané služby poskytovateľ vystaví faktúru jedenkrát mesačne a to za služby vykonané v predchádzajúcom kalendárnom mesiaci. Každá faktúra musí obsahovať náležitosti platného daňového dokladu, s uvedením obdobia vykonávania prác a neoddeliteľnou súčasťou faktúry je aj: a) písomné potvrdenie o skutočne odobratom množstve dohodnutých odpadov (vážne lístky) b) počet vykonaných odvozov (v prípade objednania dopravy), c) spôsob zhodnotenia, alebo zneškodnenia (likvidácie) dohodnutých odpadov, d) potvrdenie pracovníka objednávateľa o správnosti odobraného druhu a množstva dohodnutých odpadov.
3. Splatnosť faktúry je 30 dní odo dňa jej doručenia objednávateľovi.
4. V prípade, ak faktúra bude obsahovať nesprávne alebo neúplné údaje, objednávateľ je oprávnený ju vrátiť poskytovateľovi a poskytovateľ je povinný faktúru podľa charakteru nedostatku opraviť, doplniť, alebo vystaviť novú. Prevzatím nového, resp. upraveného daňového dokladu začína objednávateľovi plynúť nová tridsať (30) dňová lehota splatnosti.
5. Množstvá dohodnutých odpadov uvedené v  špecifikácii predmetu rámcovej dohody sú len orientačné a skutočné odobraté množstvá dohodnutých odpadov budú vyplývať zo skutočných požiadaviek a potreby objednávateľa počas platnosti tejto rámcovej dohody.

**Článok IV.**

**Práva a povinnosti zmluvných strán**

1. Objednávateľ zašle poskytovateľovi písomnú objednávku služieb, doručenú na e-mailovú adresu poskytovateľa.........................................alebo na sms číslo poskytovateľa:.............................. Poskytovateľ sa zaväzuje každú objednávku objednávateľa písomne potvrdiť prostredníctvom e-mailovej správy doručenej na adresu ..........................................a zároveň na sms číslo objednávateľa:............a to najneskôr do 7 hodín od doručenia objednávky.
2. Objednávateľ je oprávnený stornovať objednávku doručenú poskytovateľovi do .............dní od doručenia objednávky poskytovateľovi.
3. V prípade, ak si objednávateľ objedná kontajner s odvozom dohodnutého odpadu poskytovateľ sa zaväzuje pristaviť kontajner na zberný dvor objednávateľa v dohodnutom termíne. Poskytovateľ je povinný vykonať odvoz kontajnera nasledujúci pracovný deň po dni objednávky odvozu a zabezpečiť zhodnotenie dohodnutého odpadu, prípadne jeho zneškodnenie v súlade so zákonom o odpadoch.
4. Odovzdávanie a preberanie služieb sa bude zabezpečovať oprávnenými pracovníkmi menovanými poskytovateľom a objednávateľom na základe protokolov o odovzdaní a prevzatí prác podpísaných oprávnenými zástupcami oboch zmluvných strán.
5. Poskytovateľ je povinný byť poistený v súvislosti s vykonávaním predmetu tejto rámcovej dohody platnou poistnou zmluvou na poistenie svojej zodpovednosti za škodu počas platnosti tejto rámcovej dohody. Toto poistenie sa poskytovateľ zaväzuje udržiavať v platnosti po celý čas platnosti a účinnosti tejto rámcovej dohody. Poskytovateľ je povinný uvedené poistenia preukázať objednávateľovi na jeho požiadanie bezodkladne. V prípade porušenia tohto dojednania má objednávateľ právo od tejto rámcovej dohody odstúpiť a zároveň právo požadovať zaplatenie zmluvnej pokuty vo výške 1.000,- EUR za každé jednotlivé porušenie. Zaplatením zmluvnej pokuty nie je dotknutá povinnosť poskytovateľa zabezpečená zmluvnou pokutou ani právo objednávateľa na náhradu škody v plnej výške.
6. Poskytovateľ je povinný zabezpečiť predmetné služby v súlade so všeobecne záväznými právnymi predpismi a touto rámcovou dohodou.
7. V prípade ak objednávateľ dovezie dohodnutý odpad vlastným vozidlom do spaľovne/do zariadenia na nakladanie s odpadom bude postupovať pri vyskladnení podľa pokynov zodpovedného zamestnanca poskytovateľa.
8. Poskytovateľ sa zaväzuje počas celej doby trvania tejto rámcovej dohody mať uzatvorenú zmluvu s Hlavným mestom SR Bratislavou na vykonávanie zberu, prepravy, zhodnocovania alebo zneškodňovania komunálneho odpadu, drobných stavebných odpadov a biologicky rozložiteľného odpadu na území hlavného mesta v zmysle § 81 ods. 13 zákona o odpadoch. Objednávateľ je oprávnený kedykoľvek počas trvania rámcovej dohody požiadať poskytovateľa o predloženie dokladu na preukázanie splnenia povinnosti v zmysle predchádzajúcej vety. V prípade, ak poskytovateľ nesplní svoju povinnosť uvedenú v tomto bode rámcovej dohody považuje sa to za podstatné porušenie rámcovej dohody a objednávateľ je oprávnený odstúpiť od rámcovej dohody.
9. Poskytovateľ sa zaväzuje počas celej doby trvania tejto rámcovej dohody disponovať : - dokladom o prevádzkovaní riadenej skládky odpadu alebo zmluvu s iným prevádzkovateľom riadenej skládky odpadu o zabezpečení odberu odpadu, v závislosti od ponúkaného spôsobu nakladania s odpadom, - dokladom o prevádzkovaní vlastnej spaľovne odpadu alebo zmluvu s iným prevádzkovateľom spaľovne odpadu o zabezpečení odberu odpadu, v závislosti od ponúkaného spôsobu nakladania s odpadom, - dokladom o prevádzkovaní vlastného zariadenia na zhodnocovanie odpadu alebo zmluvu s iným prevádzkovateľom takéhoto zariadenia, v závislosti od ponúkaného spôsobu nakladania s odpadom. Objednávateľ je oprávnený kedykoľvek počas trvania rámcovej dohody požiadať poskytovateľa o predloženie dokladu preukazujúci splnenia povinností v zmysle predchádzajúcej vety. V prípade, ak poskytovateľ nesplní svoju povinnosť uvedenú v tomto bode rámcovej dohody považuje sa to za podstatné porušenie rámcovej dohody a objednávateľ je oprávnený odstúpiť od rámcovej dohody.

**Článok V.**

**Záverečné ustanovenia**

1. Táto rámcová dohoda sa uzatvára na dobu určitú a to do 31.12.2020 alebo do vyčerpania finančného limitu 42.000,-Eur bez DPH podľa toho, ktorá z uvedených skutočností nastane skôr. Túto rámcovú dohodu možno vypovedať bez uvedenia dôvodu písomnou formou s jednomesačnou výpovednou lehotou. Výpoveď začína plynúť prvým dňom mesiaca nesledujúceho po doručení výpovede druhej zmluvnej strane.
2. Zmeny tejto rámcovej dohody môžu vykonať obidve zmluvné strany len po vzájomnej dohode písomnou formou.
3. Právne vzťahy touto rámcovou dohodou výslovne neupravené sa riadia príslušnými platnými slovenskými právnymi predpismi, najmä zákonom č. 513/1991 Zb. Obchodný zákonník v znení neskorších predpisov.
4. Ak nie je možné adresátovi doručiť zásielku zaslanú poštou na adresu sídla (miesta podnikania), písomnosť sa považuje za doručenú okamihom doručenia oznámenia o neprevzatí zásielky adresátom v odbernej lehote. Ak adresát bezdôvodne odoprie zásielku prijať, je zásielka doručená dňom, keď jej prijatie bolo odmietnuté.
5. Rámcová dohoda je vyhotovená v šiestich identických rovnopisoch, pre objednávateľa 4 rovnopisy a pre poskytovateľa 2 rovnopisy.
6. Rámcová dohoda nadobúda platnosť dňom podpisu obidvoma zmluvnými stranami a účinnosť deň nasledujúci po dni jej zverejnení na webovej stránke objednávateľa.
7. Zmluvné strany prehlasujú, že si rámcovú dohodu riadne prečítali, jej obsahu porozumeli, s jej obsahom súhlasia bez výhrad a na znak tohto súhlasu ju vlastnoručne podpisujú.
8. Príloha č.1 – Cenová ponuka poskytovateľa

V Bratislave dňa................................. V..............................dňa.........................

Objednávateľ: Poskytovateľ:

........................................................... .............................................................

 Ján Hrčka

 starosta